Tuiono TeanauTEANAU TUIONO (Green): Hurō kotahi tonu te kupu hurō hariruia ngā āmene katoa ngā whakawhetai o Te Runga Rawa ki tenā ki tēnā o tātou ki runga i tēnei o ngā ture. Kua hahae ngā hihi o Matariki ki runga i tēnei Whare Pāremata i tēnei wā. He wā anō mō te kaikarere o te taiao. Ko Matariki he wā anō mō te kōrero mō ngā pūrakau me te hokinga mahara o rātou mā kua hinga atu. Heoi anō e hurō ana tēnei pāpā i te mea me kī nei e hurō ana ngā mātua katoa e tiaki ana i ō rātou nei tamariki e haere ana ki ngā kura kaupapa Māori i te mea kei te whai wāhi tātou ki te hararei. I a au e whakaaro ake ana ki ngā pō Matariki ki ngā kura me whiri ngā mātua ko wai kei te whiwhi i te annual leave kia tiakina tamariki. I kutikuti toka pepa mātou. I ētahi o ngā tau i hinga rawa atu ai ko au anō e noho ki te kāinga ki te tiaki tamariki. Nō reira nā runga i tēnei kaupapa i kitea tēnā āhuatanga he hararei anō tēnei mō tō tātou nei ao Māori. Heoi anō i rongo kōrero au kāore ētahi e hiahia ki tēnei hararei kāore ētahi e tino hiahia ki tēnei hararei. Nō reira ka āwhina ki a rātou tēnā pea ko ngā mema kāore e hiahia ki tēnei hararei tēnā pea me whakarite koe tētahi rārangi mahi kia hoki mai ērā mema ki tēnei Whare Pāremata ki te mahi i ngā mahi. Tēnā pea me taea e rātou te peita te pātū ki tō tari tēnā pea ko ētahi o rātou ka puta atu ki te kutikuti i te pātītī kei waho i te forecourt. Tēnā pea me kaha rātou ki te rongo i te ao o te marae. Tukuna ki a rātou ki te horoi i ngā rīhi ki te whakapaipai i ngā wharepaku i te wā e whakatā ana te motu ki raro i ngā hihi o Matariki. Ehara tēnei i te hararei noa ehara tēnei i te hararei noa. Me kaha tātou ki te whakaako ki ngā tamariki i te katoa o te horopaki o Matariki ōna piringa ki te taiao ōna piringa ki ngā kōrero tuku iho a ngā mātua tīpuna i te mea kei pōhēhē rātou he hararei pērā i te Kirihimete ki te pōhēhē anō rātou tēnā pea ka tāria e rātou mō tētahi momo Hana kōkō te Easter Bunny rānei pērā mō Te Aranga. Heoi anō ko te mea nui me whakaako anō hoki rātou ki roto i ngā kōrero tuku iho a ngā mātua tīpuna. Kia waiho ake ngā perehana mō te Kirimete ngā tiakarete mō Te Aranga otirā ka waiho ake ngā mātauranga Māori mō te wā o Matariki. I tērā tau i karangahia e tō mātou rangatira wahine a Marama Davidson mō tēnei o ngā whakaaro kia utaina tētahi hararei e hāpai ana i te mātauranga Māori ki roto i ngā āhuatanga o Aotearoa whānui. Nō reira me mihi au ki a ia mō tēnei o ngā kaupapa. Tautoko katoa ngā mihi ki ngā mātanga mātauranga Māori rātou anō i taea te pānui i ngā āhuatanga o runga ā tae atu ki te whakamahere i ngā āhuatanga o raro. Nō reira e hoki ngā mahara ki te wā i whakarite te Hau Tapu ki Te Papa. I reira a Tākuta Rangi Mātāmua e kōkiri ana i ngā kaupapa. E rua ngā kaupapa i maumahara ki taku pīnati i te wā kia tae atu ki tēnā o ngā hui. Te tuatahi te reka o te kai tino pai te reka o te kōhua kai. Te tuarua i noho tahi rātou me te whakaaro ake he aha te rerekē o te tikanga o tērā kokona o te motu o tērā kokona o te motu he aha ngā mea ōrite. I mea mai ia e toru ngā mea e ōrite te whetū te marama te wāhanga anō o te tau. Mēnā kei te whakaae anō ki tērā ka taea ko te wairua ko te mauri o ngā āhuatanga o Matariki he ōrite. Me te mea kotahi tonu tō tātou nei ao. Ahakoa ngā tini piringa he piringa anō tēnei o te taiao te maunga ki te wao te wao ki te awa te awa kei waho ki te moana ko tēnei wā o Matariki he wā mō te hokinga mahara ko tātou anō kei raro i ngā tirohanga o Pōhutukawa tērā. Heoi anō he wā anō tēnei mea mō te whakamahere tēnei mea mō te whakamahere rautaki mō tō whānau whakamahere rautaki mō tō hapū whakamahere rautaki mō tō hapori. Nā runga i tērā he nui ngā akoranga ka taea ki tēnā tēnā tēnā o tātou. Heoi anō ka paku kōrero au ki ngā rerekētanga hoki i te mea kei te wera aku nei taringa i te mea i te wā i tae mai tēnā kōrero mō Matariki i kōrero au ki ētahi o aku nei whanaunga nō te Nōta me te mea atu ahakoa i pēnā ai te Matariki he rerekē tō mātou nei taiao he rerekē tō mātou nei āhua nō reira kua rerekē tō mātou nei tikanga katoa mō Matariki. Nō reira ahakoa i pērā me rite anō ngā mātāpono me rite anō te mauri o te hāpai i tēnei kaupapa nei mō Matariki. Me pēnei ana te kōrero e tautoko ana ngā kōrero a te mema nō Te Waipounamu me te kī atu i te mea he rerekē tō rātou nei kīanga mō Matariki. Ko aku nei whanauka mai i tētahi atu mauka ko tō rātou nei ingoa e whai ana rātou ko te whetū ko Puaka. Kei te whakaaro ake o tātou nei whanaunga e whai ana ki raro i te maunga Tītōhea e kīia nei ko Puanga. I te mea mēnā ka noho koe ki te maunga he rerekē tō takiwā mēnā ka noho koe te whārua he rerekē tō takiwā mēnā ka noho koe ki tātahi he rerekē anō tō takiwā i te mea nā tō taiao anō i kōrerohia ki te ngākau o te tangata ki te ngākau o te hapori. Nā runga i tēnā i a mātou Ngā Kākāriki e whakaaro ana ki tēnei kaupapa ka hoki ngā mahara ki te wā e haere ana au ki ngā hau tapu ki ngā hui nui mō Matariki ki ngā ahurea o Matariki o mua. I whakarite mātou me whakarite ētahi rauemi kia pakari ai tēnei mātauranga ki roto i o tātou nei kura. Kia pakari ai tēnei kaupapa ki roto i ngā kura kaupapa ki roto hoki i ngā kura kaupapa Māori. Mā runga i te marau tērā te mahi i te mea he wāhanga anō tēnei mea te Matariki ki te pūtaiao te tikanga ā-iwi ki roto i te reo ki roto i ngā mahi ā-rēhia. Heoi anō e roa ana mātou e noho ana ki roto i tēnei momo hapori e hāpaitia ana ngā āhuatanga o Matariki. Me aro anō tērā wairua ki roto i ō tātou nei kura auraki i te mea ko te nuinga o ō tātou nei tamariki Māori e noho ana i ngā kura auraki. Nō reira ko tāku nei ki ngā mema ki tērā kokona kei a tātou ki roto i ngā āhuatanga o te huringa āhuarangi kei te matemate haere ngā ika ki roto i te moana. Nā runga i te ako i te piringa o te tangata ki te taiao me ōna ngākaunui ki ōna kaupapa katoa kei reira te oranga mō tātou katoa kei reira te oranga. Nō reira me kaha tātou ki te kuhu i tērā āhuatanga ki roto i ngā marau ki roto i ngā rauemi kia hāpai kia āwhina i ngā pouako. Ko ētahi tāngata kāore i te tēna pea āhua toru tekau ngā tau i haere au ki ngā kaupapa o Matariki. Ko tētahi o ngā wā tuatahi i tau ki tōku nei pīnati i tēnei wā i tae au ki Tāneatua. I karangahia e Ngāi Tūhoe ki a mātou ki te haramai i te mea i taua wā ko te Matariki he hui hou. I whai i kaha a mātou nei e haere ana ki ngā tāone ki roto i a Tāmaki pērā te āhua ki ngā āhuatanga o te Kirihimete ki ngā āhuatanga o Te Aranga. Heoi anō i tae atu au me te mīharo me te whakarongo ki ngā kōrero ngā kōrero tuku iho mai i ō rātou nei kaumātua ki a tātou e haere ana ki tērā o ngā hui. Nō reira me pēnei ana ngā kōrero. Me aro anō ki ngā whakataukī o koro mā o kui mā Matariki ahunga nui." "Matariki hunga nui." "Matariki te Mātahi o Te Tau." Kei te whakaae mātou ki tēnei o ngā pire. [Joy there is only one thing to say joy hallelujah all the amens. May each of us be grateful to Almighty God for this bill. Matariki rises and shines its light on this House of Parliament at this time. It conveys messages about the environment. Matariki is also a time for conversation for story-telling and reflecting about those who have passed away.However this father is joyful because well let's say that all parents who care for children going to Māori immersion schools are joyful because they get the chance to have a holiday. When I thought about the school activities around Matariki parents had to choose who would take annual leave to look after the children. We played rock paper scissors. Some years I lost and it was I who stayed at home to look after the children. That was recognised in this proposal and this will also be a holiday for us in the Māori world.However I have heard that some do not want this holiday; some really don't want this holiday. Therefore to offer them some help for the members who are against this bill perhaps you should prepare a job list so those members can return to this House and work through the list. Perhaps they should be able to paint the walls of your office maybe some of them could go outside and cut the grass on the forecourt. Perhaps they should get a good feel of what life is like on the marae. Let them wash the dishes and clean the toilets at the time the country is relaxing under the lights of Matariki.This is not just a holiday; it is not simply a holiday. We should be keen to teach our children about the whole context of Matariki her connections to the environment her connections to the traditions passed down by our ancestors so that they are clear this is not a holiday like Christmas so that they are clear they are not waiting for some kind of Santa Claus or Easter Bunny as with Easter. However the main thing is to teach them about the traditions passed down from our ancestors. Leave the presents for Christmas leave the chocolate for Easter and at the same time leave the teaching of Māori knowledge systems for the time of Matariki.Last year our female co-leader Marama Davidson put forward the idea that a public holiday should be devoted to elevating Māori knowledge systems in the wider Aotearoa context. I want to acknowledge her for that idea.I completely support the tributes made to the Māori specialists who are able to read the skies above in relation to planning what happens below. So I think back to the time a Hau Tapu ceremony was organised at Te Papa. Dr Rangi Mātāmua was there directing the proceedings. There are two things that come to mind at the time of that gathering. The first is the food was good the food was very good. The second was that we gathered together and thought about the regional variations in customs and what the similarities were. He said there were three things the same: the stars the moon and the time of the year. If you agree with that then you are able to see that the spirit and the essence of the customs around Matariki are similar.It would seem we have only one world. In spite of the many relationships the relationship between the mountains and the forest the forest and the rivers and the rivers out to the sea the time of Matariki is a time for reflection under the gaze of Pōhutukawa. However it is also a time to plan to make a plan for your family your subtribe your community. By doing so there can be much learning for each and every one of us.However I will also talk about the differences because my ears are burning because at the time I heard that story about Matariki I spoke to some relatives of mine from the North who said even though Matariki is like that our environments vary we are different and so all of our customs around Matariki are different. And so in spite of that we must align the principles; we must align the essence to support the purpose of Matariki.I must support the member from the South Island because our sayings about Matariki also vary. To my relatives from another mountain their name for Matariki is Puaka. I think our relatives who live below Tītōhea say Puanga. When you live in the mountains your territory is different if you live in a valley your territory is different if you live by the coast your territory is different and so your environment speaks to the heart of the individual and to the heart of the community.On the basis of that while we Greens were thinking about this proposal we thought about the times I went to Hau Tapu ceremonies to large gatherings for Matariki and about the traditional culture around Matariki. We decided we must create resources to strengthen the learning in our schools to strengthen this subject in the kura kaupapa and also in the kura kaupapa Māori. Within the curriculum that was the idea because Matariki is a part of science of varying tribal custom a part of the language and of recreational activities. And so we spent a long time in this community supporting aspects of Matariki.We should also focus on that spirit in our mainstream school because the majority of our Māori children go to mainstream schools.So I say to the members in that corner: here we are experiencing the effects of climate change with decreasing fish stocks in the sea. By learning about our relationship with the environment and being enthusiastic about all its associated issues there we will find health for all of us; there we will find health.Therefore we must push to get these ideas into the curriculum and into the resources to support the teachers.Some people don't—it is probably for about 30 years that I have been attending Matariki events. One that comes to mind right now I went to Tāneatua. We were called by Ngāi Tūhoe because at that time Matariki gatherings were a new thing. We sought out and were keen to go into towns like Auckland to celebrate as though it were Christmas or Easter. However I was blown away to hear the stories passed down by their elders to those of us who had gone to that gathering. Therefore I should say this. We should pay attention to the proverbs of our elders: "The great mounds of Matariki." "Matariki of many people." "Matariki the new year." We support this bill.]"